CELEX: 62012CN0412
Language: lt
Date: 2012-09-11 00:00:00
Title: Byla C-412/12: 2012 m. rugsėjo 11 d. pareikštas ieškinys byloje Europos Komisija prieš Kipro Respubliką

24.11.2012   
            
            
               LT
            
            
               Europos Sąjungos oficialusis leidinys
            
            
               C 366/24
            
         2012 m. rugsėjo 11 d. pareikštas ieškinys byloje Europos Komisija prieš Kipro Respubliką
   
   (Byla C-412/12)
   2012/C 366/43
   Proceso kalba: graikų
   
      Šalys
   
   
      Ieškovė: Europos Komisija, atstovaujama G. Zavvos, D. Düsterhaus
   
      Atsakovė: Kipro Respublika
   
      Ieškovės reikalavimai
   
   
               —
            
            
               Pripažinti, kad Kipro Respublika neįvykdė įsipareigojimų pagal 1999 m. balandžio 26 d. Tarybos direktyvos 1999/31/EB (1) dėl atliekų sąvartynų 14 straipsnį, nes visi Kirpo teritorijoje eksploatuojami sąvartynai, kuriuose atliekų šalinimas nekontroliuojamas, nebuvo uždaryti ar sutvarkyti taip, kad atitiktų direktyvos reikalavimus.
            
         
               —
            
            
               Priteisti iš Kipro Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               —
            
            
               Pagal Direktyvos 1999/31/EB 14 straipsnį esami ir direktyvos perkelimo į nacionalinę teisę momentu eksploatuojami sąvartynai gali tęsti veiklą, tik jei iki 2009 m. liepos 16 d. imamasi Europos teisės aktais reikalaujamų priemonių. Priešingu atveju jie turi būti uždaryti.
            
         
               —
            
            
               Pačios Kipro valdžios institucijos pripažino, kad iš 115 sąvartynų, kuriuose atliekų šalinimas nekontroliuojamas (kurie dėl „nekontroliuojamo“ atliekų šalinimo ir priežiūros neatitinka Direktyvos 199/31/EB 14 straipsnyje įtvirtintų kriterijų, taigi negali tęsti veiklos) ir kurie jau buvo eksploatuojami Kipro teritorijoje, dar du lieka eksploatuojami Nikosijos ir Limasolio provincijose ir nesitikima, jog šie sąvartynai bus uždaryti iki 2015 m. vidurio ar 2016 m. pradžios.
            
         
               —
            
            
               Pažymėta, jog atliekų priežiūra Kipro teritorijoje pagerėjo, tačiau tai įvyko labai pavėluotai, nes pagal Direktyvos 1999/13 14 straipsnį reikalaujamos priemonės turėjo būti priimtos vėliausiai iki 2009 m. liepos 16 d., tačiau nepaisant to, kaip pripažįsta Kipro valdžios institucijos, du nekontroliuojamo atliekų šalinimo sąvartynai iki šiol tęsia veiklą nekontroliuojami. Taip tęsiasi direktyvos 14 straipsnio pažeidimas ir nesitikima, kad jis bus nutrauktas anksčiau nei po trijų metų.
            
         
      (1)  OL L 182, p. 1; 2004 m. specialusis leidimas lietuvių k., 15 sk., 4 t., p. 228.